CELEX: 62015CN0367
Language: da
Date: 2015-07-14 00:00:00
Title: Sag C-367/15: Anmodning om præjudiciel afgørelse indgivet af Sąd Najwyższy (Polen) den 14. juli 2015 — Stowarzyszenie »Oławska Telewizja Kablowa« w Oławie mod Stowarzyszeniu Filmowców Polskich w Warszawie

11.1.2016   
            
            
               DA
            
            
               Den Europæiske Unions Tidende
            
            
               C 7/8
            
         Anmodning om præjudiciel afgørelse indgivet af Sąd Najwyższy (Polen) den 14. juli 2015 — Stowarzyszenie »Oławska Telewizja Kablowa« w Oławie mod Stowarzyszeniu Filmowców Polskich w Warszawie
   (Sag C-367/15)
   (2016/C 007/13)
   Processprog: polsk
   
      Den forelæggende ret
   
   Sąd Najwyższy
   
      Parter i hovedsagen
   
   
      Kassationsappellant: Stowarzyszenie »Oławska Telewizja Kablowa« w Oławie
   
      Den anden part i appelsagen: Stowarzyszeniu Filmowców Polskich w Warszawie
   
      Præjudicielt spørgsmål
   
   
               1.
            
            
               Skal artikel 13 i Europa-Parlamentets og Rådets direktiv 2004/48/EF af 29. april 2004 om håndhævelsen af intellektuelle ejendomsrettigheder (1) fortolkes således, at en indehaver af ophavsrettigheder, der er genstand for krænkelse, kan kræve erstatning i henhold til almindelige ophavsretlige principper for den skade, som den pågældende har lidt, eller betaling af et beløb, der svarer til det dobbelte eller i tilfælde af forsætlig krænkelse det tredobbelte af det passende vederlag, uden at det er nødvendigt at godtgøre, at der er lidt et tab, og at der foreligger årsagsforbindelse mellem det forhold, der har forvoldt krænkelsen af ophavsrettigheden, og det lidte tab, når det fremgår af artikel 13 i direktiv 2004/48, at retten fastsætter erstatningen under hensyntagen til de aspekter, der er nævnt i artikel 13, stk. 1, litra a), og at den udelukkende som et alternativ, når det er hensigtsmæssigt, kan fastsætte erstatningen til et fast beløb på grundlag af de elementer, der er nævnt i direktivets artikel 13, stk. 1, litra b)?
            
         
               2.
            
            
               Er det i overensstemmelse med direktivets artikel 13 på begæring af den berørte part at tildele erstatning med et fast beløb, der er fastsat på forhånd, og som udgør det dobbelte eller det tredobbelte af det passende vederlag, når der henses til, at det fremgår af 26. betragtning til direktivet, at direktivets formål ikke er at indføre en pligt til at fastsætte en erstatning, der har karakter af straf?
            
         
      (1)  EUT L 157, s. 45.